
Na temelju članka 35. stavak 2. i čl. 391. stavka 1. Zakona o vlasništvu i drugim stvarnim pravima ( „Narodne novine“ broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 i 81/15.- pročišćeni tekst i 94/17 – pročišćeni tekst), članka 29. Odluke o raspolaganju nekretninama u vlasništvu Općine Cerna („Službeni vjesnik“ Vukovarsko-srijemske županije broj 3/23), članka 29. Statuta Općine Cerna  („Službeni vjesnik“ Vukovarsko-srijemske županije broj 12/09, 2/13, 24/14, 8/18, 4/21) i Zapisnika o otvaranja i pregledu ponuda od 24. studenog 2023. godine, Općinsko vijeće Općine na  22. sjednici održanoj 13. veljače 2024. godine, donijelo je

O D L U K U

o odabiru najpovoljnijeg ponuditelja za osnivanje prava građenja s mogućnošću otkupa u poduzetničkoj zoni „Zagrađe“ u Cerni

Članak 1.


Sukladno Javnom natječaju za osnivanje prava građenja s mogućnošću otkupa u poduzetničkoj zoni „Zagrađe“ u Cerni od 18. svibnja 2023. godine KLASA: 406-04/23-1/6, URBROJ: 2196-11-02-23-1 („Službeni vjesnik“ Vukovarsko-srijemske županije broj 19/23), objavljenog na službenoj web stranici Općine Cerna dana 28. listopada 2023. godine, a u skladu sa Zapisnikom o otvaranju i pregledu ponuda KLASA: 406-04/23-01/06,  koje je izradilo imenovano Povjerenstvo za provedbu natječaja i dostavilo Općinskom vijeću, Općinsko vijeće utvrđuje najpovoljnijeg ponuditelja za nekretninu upisanu u k.č.br. 2618 k.o. Cerna – parcela označena u geodetskom elaboratu kao P3 ( označen tamno plavom bojom) površine 5000 m2, procijenjene vrijednosti 1,70 eura/m2 .
                                                Članak 2.

Ovom odlukom kao najpovoljniji i jedini ponuditelji u postupku javnog natječaja za osnivanje prava građenja s mogućnošću otkupa u poduzetničkoj zoni „Zagrađe“ u Cerni za nekretnine iz članka 1. ove Odluke izabran je sljedeći ponuditelj:
· za nekretninu upisanu u k.č.br. 2618 k.o. Cerna – parcela označena u geodetskom elaboratu kao P3 (označena tamno plavom bojom) površine 5000 m2, procijenjene vrijednosti 1,70 eura/m2 izabran je ponuditelj CERTIS d.o.o., Mala Cerna 26, Cerna, OIB: 08881666796 sa ponuđenom cijenom od 1,75 eura/m2 ili sveukupno 8.750,00 eura

Članak 3.

Uplaćena jamčevina od strane ponuditelja za svaku pojedinu nekretninu se uračunava u konačnu cijenu, a odabrani ponuditelj mora uplatiti preostali iznos utvrđene cijene kako je to utvrđeno Javnim natječajem.
U slučaju prekoračenja roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanju.

Općina Cerna može raskinuti ugovora kada kupac zakasni s plaćanjem utvrđene cijene više od 30 dana od roka utvrđenog samim natječajem uz zadržavanje uplaćene jamčevine.

Članak 4.


Ponuditelji iz članka 2. ove Odluke su dužni pristupiti sklapanju Ugovora o pravu građenja u roku od 30 dana od dana donošenja ove Odluke, u protivnom će se smatrati da su odustali od natječaja.
Članak 5.


Ovlašćuje se općinski načelnik Općine Cerna da s najpovoljnijim ponuditeljima iz  članka 2. ove Odluke zaključi Ugovor o pravu građenju s mogućnošću otkupa na nekretnini iz članka 1. Odluke
Članak 6.


Zadužuje se Jedinstveni upravni odjel Općine Cerna za provedbu ove Odluke
Članak 7.


Ova Odluka stupa na snagu danom donošenja, biti će objavljena na službenoj stranici Općine Cerna i „Službenom vjesniku“ Vukovarsko-srijemske županije.

